fi fr fi fi et fi fi fi fi en fi en fi fi fi fi fi fi fi fi fi fi fi en it it fi fi fi fi fi fi fi fi en fi en fi fi fi fi fi fi fi fi fi fi fi en fi de fi de fi fi fi fi eo cs fi en fi fi fi fi fi et fi it fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi ms en en
kesäkuuta 2016 - K U J E M I E L E N
Taakse jääneenä viikkona vietimme lomaa. Sai jäädä treenit (jos yhtä 5km juoksua ja lauantaiyön agilitya ei lasketa) ja hurruuttelimme savolaismaisemiin ahtamaan itsemme täyteen paitsi ruokaa, myös puhdasta maalaisilmaa. Ja matkalla kävimme toki ihailemassa Nastolassa SM-agilityn huumaa, tuttuja ja upeita urheilijoita. Meno ja Tara jäivät lomalle äitini luokse muutamaksi yöksi, kun minä, avopuolisoni ja Nauru suuntasimme mökkeilemään. Naurun heränneet vahtikoiran vaistot hiukan ärsyttivät pariin kertaan, mutta muutenhan simppeli koirakansalainen nautiskeli rauhasta. Ja vedestä. Ennenkaikkea vedestä, koska uiminen on siisteintä.
Vietimme juhannuksen äitini luona, jossa halailtavaksi sai reippaan paimenpojan. Niin kovin kiltisti oli jätkä hoidossa ollut. Tarpeet oli tehty ulos, tavarat oli jätetty rikkomatta ja kissat jahtaamatta. Myös pientä Mimmi-pomeraniania, jolla on elopainoa ruhtinaalliset 2kg, poika kunnioitti ja väisti erittäin kiltisti.
Kuvia voi ihmetellä myös täällä!
Voi viude! Johan tässä on koomailtu. Ajatuksia ei harrasterintamalle ole juurikaan liikautettu, on vaan tehty töitä ja yritetty saada stressistekijöitä pois elämästä ja ahdistuskaipuuta kuriin. Tänään köröttelin vihdoin treeneihin merlevaljakon kanssa, enkä olisi voinut parempaa fiilistä saada. On tässä tehty niin hyvä homma, että pitää hattua nostaa. Itselleni ja Naurulle, kummallekin. Ollaan kehitytty tosi hurjasti!
(Treeneissä oli tarjolla pullaa. Ehkä siksi jäi niin hyvä mieli.)
Heini oli kikkaillut meille juuri hyvän treenin. Medikorkeuksilla loikkiva Nauru sai baanattaa kunnolla eteenpäin, mutta minulle oli muutama aivopähkinäkin järjestettynä. Ennen olin todella surkea valssaamaan, mutta ahkera treenaus onkin kääntänyt asian niin, ettei nyt skulaa enää persjätöt. 12-14 olikin kiva, kun siihen tunki jaappanialaisen ja sitten vielä yhden persjätön kaupan päälle. Ei tarvinnut pyöriä extraa, mikä on jees, mutta tuntui silti hankalalta! Kerran se japanialainen muuttuikin uus-seelantilaiseksi surffausohjaukseksi (vielä se käyttöön tulee), mutta sittenpä se sujuikin, oikeastaan vahingossa.
Naurussa riitti potkua ja sillä oli hurjan hauskaa! Pienen hienosäädön jälkeen töräytettiin suorilta lähdöstä kepeille, jossa hätäilyni aiheutti Naurun joutumisen suoraan kakkosväliin. Pidettiin hetken henghdys, Nauru imaisi itseensä annoksen after drinksua ja minä keskityin hengittämään läähätykseltä ja matkaan mars uudestaan. Sitten päästiinkin jo helpon tuntuisesti puomille, jossa vähäinen treeni kostautui niin, että Nauru nappasi putken. Eipä haitannut, fiilis oli niin huipussaan. Tekaistiin kerran putki-hyppy-puomi erottelu loppuun ja lopetettiin naama hangon keksinä.
Naurun palautuminen on kyllä erittäin hyvässä vaiheessa. Turkki tipahti ja huono karva aiheuttaa siitä vähän kuivan yleisfiiliksen, mutta lihakset ovat alkaneet kehittyä terveellisen rasvakerroksen kerryttyä. Tällä hetkellä minulla on vain hyvää sanottavaa Flying Dogin mineraalijuomista, mutta niitä käsitellään omassa postauksessaan myöhemmin. Nauru on kuitenkin juonut pari tuntia ennen treeniä annoksen mineral juomaa ja treenissä on mukana after drink.
No ihan tosi kivan aarteen löysi rannalta.
Menosta ei noin yleisestikään ole kuin hyvää sanottavaa. Hallilla se oli nyt kolmatta kertaa, eikä voisi pieni pentu enää reippaampi olla. Se yritti tervehtiä kaikkia ja ne ihmiset tai koirat, jotka moikkaamaan tulivat, saivat suukottelemaan maailman onnellisimman pienen miehen. Se on niin tuttavallinen, ettei kauan jaksaa esittää kohteliasta vaan maistelee oikein mielellään vieraidenkin neniä, sormia ja nilkkoja.
Hallilla pentu puuhaili reippaasti maahanmenoja ja se kerjäsi oikein taidokkaasti pullaa, jota itseeni ahdoin. Yritti varmaan muistuttaa linjoistanikin, mutta kun en puhu menoa. Radan rakennuksen ajaksi päätin ottaa rauhoittumisharjoituksen, joka ei paremmin olisi voinut mennä. Hetken herra protestoi paikallaan, kitisi ja pomppi tasajalkaa. Hyvin nopeasti se kuitenkin hiljeni, huokaisi, iski pienen pyllynsä tantereeseen ja lopulta asettui makaamaan keinonurmelle. Olin äärettömän ylpeä, olen edelleenkin, kun asiaa ajattelen.
Suoran putken ilon Meno on keksinyt jo aikaisemmin. Muutama päivä takaperin Ojangossa se lyllersi putken läpi ja sai miljoonat kehut minulta ja puolisoltani. Siitäkös huru-ukko riemastui ja pian se kaahasi nasta laudassa esteen läpi onnellisesti myös räksyttäen. Huutava agikoira, check.
Kuvassa 11vko, kuvan c: Sara K.
Voi vitsit, melkoinen mies! Kovasti minulle lupailtiin putkiaivoisuuden ihanuudesta ja vielä kun hormooni-ongelmia ei ole, on elo ollut lokoisaa. Pieni putkiaivot keskittyy yhteen asiaan kerrallaan: Menon tapauksessa se on yleensä juokseminen täysiä eteenpäin tai kuorsaaminen. Jälkimmäiseen lähinnä töissä hissukseen (se ei ole tehnyt työpaikalla tarpeitaan lattialle kuin parina ekoina päivinä, hurraa!) tai kotona yöllä (kunhan asiaa on ensin valitettu kovaäänisesti, koska nukkuminen on tylsää).
Kotona on harjoiteltu uusia juttuja rauhallisesti. Ruokakupille mennään vasta luvan kanssa, samoin ovesta sisälle. Nyt uutena harjoituksena pitäisi vielä nostaa katse kupista tarjoilijaan. Olemme saaneet sekunnin katseita, sen verran Meno luottaa, ettei kuppi pakene paikalta katseen kääntyessä. Naksutinta on mys vahvisteltu ja ensimmäisessä kunnon harjoituksessa penskan piti käydä koskettamassa puukapulaa. Alun äijä töhötti ruoan perään kuin maailmanlopun saapuessa, mutta lopulta se kävi omatoimisesti naukkaamassa kapulaa ilman kummempia apuja.
Mun kameran laturi on tehnyt katoamistempun. Tietty... Onneksi on kännykkä.
Ruoka tosiaan maistuu. Hullun lailla. Penska pomppii loikkii kun ruokaa on saatavilla. Se menee sekoboltsi-tilaan haistettuaan myös ihmisten ruoat. Motivointi ei siis todellakaan ole hankalaa, onhan tuo varsin leikkisäkin. Rakastaa kaikkea ja kaikkia, miehiä, naisia, lapsia, vanhuksia... Naapurin muksut ovat keksineet hauskoja leikkejä tuon kanssa ja eilen lenkillä pieni rakkausmerle viipotti lenkkeilijöiden perään, vaikka yritin estellä. Minkä pieni mies mahtaa rakkauden määrälle, joka pakahduttaa!
Yksinoloihin se suhtautuu iisisti, kuten myös koviin ääniin tai uusiin paikkoihin. Kaikenkaikkiaan hirvittävän reipas ja simppeli tapaus. Kasvaa vaan pirulainen ihan silmissä. Naamassa näkyy jo pieniä viitteitä siitä, miltä tyyppi näyttää täydessä koossaan. Tai sitten minulla on vaan vilkas mielikuvitus...  Rikottujen tavaroiden lista on pieni, osataan sen takia, että olen huolehtivainen tyyppi tällaisissa asioissa. Yhdet kuulokkeet ja fellraiserieni nauhat kokivat surullisen kohtalon, mutta ne ovat helppoja uusittavia.
Nyt töissä ovat asiakkaat usein kyselleet "sen ihanan pennun" perään. Meno on ollut kotona lomailevan puolisoni kanssa. Eipä ihmekään, että tuollainen äijä varastaa sydämen mennessään ja kiikuttaa sen kauheaa kyytiä auringonlaskuun.
Kaikkea sitä pieni ihminen menee lupailemaan, ja vieläpä vapaaehtoisesti!!
Tämä teksti on toteutettu yhteistyössä Murren Murkinan kanssa.
Eilen lenkin varrella kuvat puhelimellaan nappasi Sara K.
Murren Murkina maahantuo Zero DC:n laadukasta urheilukoiratavaraa. Olen heidän valjaisiinsa luottanut jo pidemmän aikaa ja kummaltakin neitiaussielta löytyy short-merkkiset valjaat. Omissa väreissään, tietysti. Olikin hauskaa, kun sain kokeiluuni tuoteperheen osan, jonka tietoja olen aiemminkin kiinnostuneena lukenut ja tuotesisältöä päntännyt. Nyt, jos koskaan, on ajankohta parhain mahdollinen testailla palautumista helpottavaa herkkua - ja kesällä urheilu on kivaa, niin siinä samalla voi haastaa itsensä.
Flying Dog After Drink on nimenomaan treenin päätteeksi tarjoiltava juomajauhe, jonka pitäisi helpottaa suorituksesta palautumista. Se täydentää lihasten energiavarastoja, estää lihasten katabolisen tilan ja ylläpitää koiran normaalia aktiviteettitasoa.Tuotteen valmistusmaassa Tsekeissä palautusjuomaa on testattu myös synnytyksestä ja tiineysajasta toipuvilla koirilla - tättärää, sehän passaa Naurulle kuin nakutettu! Tsekkaa lisää: http://murrenmurkina.com/ajankohtaista/flying-dog-tuoteperhe-erityisesti-aktiivisille-koirille/
"Koira, jolle on annettu Flying Dog After Drink -palautusjuomaa harjoittelujakson aikana sekä kilpailun jälkeen on valmis uuteen suoritukseen lyhyemmässä ajassa verrattuna koiriin, jotka eivät ole saaneet After Drink -juomaa. Palautusjuomaa nauttineiden korien energiataso palautuu ja hengitys normalisoituu nopeammin." - Murren Murkinan verkkosivu
Innostuneena sitten kajautin, että tässähän voisi laittaa juoksuohjelman pystyyn! Ärsytti laiskistuminen ja mieli halaji juuri sillä hetkellä ulos rivakalle hikilenkillä. Pohdin ääneen, että jos kympin jaksaisi koiran kanssa painaa tuntiin, niin siinä olisi jo tavoitetta tarpeeksi. Kuukaudessa varmaan ehtisi nähdä myös, miten juoman latkiminen vaikuttaa. Tai kahdessa. Ihan mielettömän kiinnostavaa! Annan mineral-drinkin pari tuntia ennen lenkille lähtöä ja afterin loppukävelyiden jälkeen.
Lähtökohdat ovat seuraavanlaiset: Nauru on palannut mammalomalta ja sen kanssa palataan treeniin rauhakseltaan. Muutama päivä sitten juostu trail lenkki Sipoonkorvessa oli vajaa 5km (~35min) ja Nauru juoksi vapaana. Pidempää ja nopeampaa se ei olisi jaksanut juosta, joten tuosta lähtee Naurun kunnon kohotus. Eilen oli niiiiiin huono lenkki, joka sisäsi mm. yhden juurakkoon kaatumisen pehmeään maahan (minä kompuroin, ei koira) ja keuhkojen syttymisen tuleen (kiitos siitepölyallergia). Aika olisi ollut varmasti sen 5km/vajaa 30min, mutta loppu matka meni ärsyyntyneenä kävellen, kun ei vaan eteneminen rullannut. Nauru juoksi kyllä kauniisti pitkää raviaan ja latki juomansa onnellisena.
Toivottakaa meille onnea ja myöhemmin saatte lukea, miltä tulokset näyttävät projektin edetessä!
Ainakin nää uppoaa. Nauru voisi juoda monta litraa yhdeltä seisomalta.
2016 aarteet agility agilitykarkelo agilityliikkeet aiheen vierestä angst arki arvonta epikset eräjormat flow flying dog haaste haku hehkutus hoitokoira huumori ilmoitus joulu juhlapäivä juokseminen juoksuhaaste jälki kaupunkikoira kesä kevät kisa koulutus kurssit kuulumisia kuvat kysymyspostaus leiri lomalla luonnetesti m-pentue maalla on mukavaa mahtava fiilis mainos marina match show matka meno MH miten meni noin omasta mielestä murren murkina mätsärit möllitoko nauru näin minä teen näyttely onnellisuus paimennus pentuelämää pentuprojekti piirros pm pohdinta pomeranian Pyöräily rakkau rakkautta rallytoko ratapiirros rauniot road trip ruoka sairastelu shoppailu sienikoira sponsori synttärit talvi tara tavoite tekstiä terveys toko tokokoe tokoliikkeet tulossa tunti turhuus valmennus veto video videopostaus videot viesti vloggaus voitto! vuosikatsaus wirneen ystävä ystävät
Agility on sairaan kivaa!
#2 Agilityn aloittaminen nuoren koiran kanssa
Koiran kesätukka - puolesta vai vastaan?
Template Created By : ThemeXpose | Distributed By Gooyaabi Templates. All Rights Reserved.